Kernave
<s>Kernave je naziv srednjovjekovne prijestolnica Velike Kneževine Litvanije, u općini Širvintos, u dolini rijeke Neris, na istoku Litvanije.</s><s>Danas je litvanski državni kulturni rezervat i arheološko nalazište, osnovan 1989. godine.</s><s>Po popisu iz 2001. god. u naselju je živio 301 stanovnik.</s><s>Godine 2004. nalazište Kernave uvršteno je na UNESCO-ov popis svjetske baštine.</s>

<s>Kernave je već dugi niz godina tradicionalno mjesto raznih festivala i praznika, naročito ljeti.</s><s>Svi ovi festivali posvećeni su istoriji Litvanije i njenim običajima.</s><s>Svake godine 6. jula Kernave postaje nacionalni centar državnog praznika Litvanije poznatog kao Dan krunisanja vojvode Mindaugasa.</s><s>Dio ovog praznika je i jedan od najvećih arheoloških festivala baltičkih država i država istočne Evrope poznat kao Dani žive arheologije.</s>

<s>Svjetska baština 
Na površini od 194,4 ha Kernave predstavlja izuzetno svjedočanstvo o postojanju ljudskih naselja na ovim prostorima u trajanju od oko 10.000 godina.</s><s>Sadrži u manjem broju arheološke dokaze o drevnoj upotrebi zemljišta u kasnom paleolitu, veći broj iz perioda mezolita i neolita, a dokazi se završavaju u vremenu srednjeg vijeka.</s><s>Sastoji se od kompleksnog ansambla arheoloških elemenata, uključujući nekadašnje naselje Kernave, jedinstveni kompleks impresivnih tvrđava, neutvrđenih naselja, nekropola sa grobnicama i drugih arheoloških, istorijskih i kulturnih spomenika.</s><s>Nalazište sadrži arheološke dokaze o prirodnim procesima glacijalnog povlačenja u dugom i kontinuiranom periodu ljudske aktivnosti.</s>

<s>Najraniji dokazi o ljudskoj aktivnosti datiraju između 9. i 8. milenijuma p.n.e., a kasnije stalno  nastanjivanje do kasnog srednjeg vijeka, potvrđeno je u nekoliko kulturnih slojeva i grobnih mjesta.</s><s>Kompleks od pet tvrđava datira iz 13. vijeka, kada je Kernavė bio važan feudalni grad zanatlija i trgovaca kojima je bila potrebna zaštita tako složenog odbrambenog sistema.</s><s>Grad Kernave je uništio Teutonski red u kasnom 14. vijeku, ali se lokacija nastavila koristiti do modernog doba.</s>

<s>U kasnijim godinama ostaci grada bili su prekriveni aluvijalnim slojem zemlje koji je formirao vlažni treset, tako da je većina relikvija ostala netaknuta.</s><s>Državni arheološki istorijski muzej Kernave organizovao je 2002. godine izložbu u Varšavi, svoju prvu izložbu izvan Litvanije, pod nazivom "Kernave - Troja Litvanije".</s><s>Na primjer, Kernavė ima najstariju poznatu medgrindu, tajni podvodni put popločan drvetom.</s><s>Put je služio za odbranu i datira iz 4-7 vijeka.</s>

<s>Postoji 15 arheoloških i 3 istorijska spomenika na teritoriji Kulturnog rezervata koji su uključeni u litvanski registar zaštićenih mjesta Litvanije.</s>

<s>Izvori</s>

<s>Svjetska baština u Litvaniji
Neolit
Paleolit
Mezolit</s>

